CELEX: 32014R0311
Language: ro
Date: 2014-03-25 00:00:00
Title: Regulamentul de punere în aplicare (UE) nr. 311/2014 al Comisiei din 25 martie 2014 privind clasificarea anumitor mărfuri în Nomenclatura combinată

27.3.2014   
            
            
               RO
            
            
               Jurnalul Oficial al Uniunii Europene
            
            
               L 91/12
            
         
      REGULAMENTUL DE PUNERE ÎN APLICARE (UE) NR. 311/2014 AL COMISIEI
   
   din 25 martie 2014
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale de interpretare a Nomenclaturii Combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia orice fel de subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana (1) a tabelului din anexă ar trebui clasificate la codurile NC indicate în coloana (2), pe baza motivelor care figurează în coloana (3) a tabelului menționat.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului (2), pentru o anumită perioadă, a informațiilor tarifare obligatorii furnizate în ceea ce privește mărfurile vizate de prezentul regulament, dar care nu sunt conforme cu dispozițiile prezentului regulament. Perioada respectivă ar trebui să fie de trei luni.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana (2) a tabelului menționat.
   Articolul 2
   Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, pentru o perioadă de trei luni de la data intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 martie 2014.
      
         
            Pentru Comisie, pentru președinte
         
         Algirdas ŠEMETA
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Aparat cu funcții de redare și editare a sunetului, încorporat într-o carcasă cu dimensiuni de aproximativ 43 × 15 × 8 cm.
                              Este echipat cu cititor de CD și ieșire audio. Este prevăzut cu taste, butoane, cursoare și un mic indicator cu ecran cu cristale lichide (LCD).
                              Aparatul permite editarea sunetului: este dotat cu funcții care permit redarea perfectă în buclă și crearea efectelor de repetiție, cu un contor al bătăilor pe minut (BPM), precum și cu un regulator de intensitate sonoră.
                              Aparatul este conceput spre a fi utilizat pentru reproducerea și editarea sunetului într-un mediu neprofesional.
                           
                        
               
                  8519 81 35
               
               
                  Clasificarea se stabilește în funcție de regulile generale 1 și 6 pentru interpretarea Nomenclaturii combinate, de nota 3 la secțiunea XVI, precum și de textul codurilor NC 8519, 8519 81 și 8519 81 35.
                  Deoarece aparatul este conceput pentru a îndeplini două funcții alternative (funcția de redare și funcția de editare a sunetului), el trebuie clasificat, în baza notei 3 la secțiunea XVI, după funcția principală care caracterizează ansamblul.
                  Având în vedere caracteristicile sale obiective, și anume prezența unei singure posibilități de intrare pentru fișierele audio (cititorul de CD) și capacitatea de editare limitată, funcția de redare a sunetului este funcția principală a aparatului.
                  În consecință, aparatul trebuie clasificat la codul NC 8519 81 35, ca alte aparate de înregistrare sau de reproducere a sunetului cu sistem de citire prin fascicul laser.
               
            
                  
                              2.
                           
                           
                              Aparat cu funcții de redare și editare/mixare a sunetului (disc jockey multi player), încorporat într-o carcasă cu dimensiuni de aproximativ 40 × 32 × 10 cm.
                              Este echipat cu un cititor de CD și cu diverse interfețe (USB, ieșiri audio, cititor de card SD). Este prevăzut cu taste, butoane, cursoare și un indicator cu ecran cu cristale lichide (LCD) de 6,1 inci.
                              Aparatul poate să editeze și să mixeze sunetul. În acest scop el este, printre altele, echipat cu:
                              
                                          —
                                       
                                       
                                          un contor automat al bătăilor pe minut (BPM);
                                       
                                    
                                          —
                                       
                                       
                                          o funcție de demaraj al citirii cu atenuarea sunetului (fader start) și o funcție de revenire la un punct de reper (back cue);
                                       
                                    
                                          —
                                       
                                       
                                          o funcție de înregistrare a mai multor puncte de reper pentru fiecare piesă (track hot cue);
                                       
                                    
                                          —
                                       
                                       
                                          o buclă;
                                       
                                    
                                          —
                                       
                                       
                                          o buclă cu 4 bătăi;
                                       
                                    
                                          —
                                       
                                       
                                          o funcție de reglare a punctelor de reper (cue point setting).
                                       
                                    Aparatul este conceput spre a fi folosit de disc-jockey profesioniști pentru redarea, editarea și mixarea sunetului.
                              Fișierele audio redate, editate și mixate pot să provină din diferite surse (cititor de CD, mașină automată de prelucrare a datelor (ADP), memorie USB sau card SD).
                              Aparatul poate funcționa independent sau în combinație cu un dispozitiv ADP.
                           
                        
               
                  8543 70 90
               
               
                  Clasificarea se stabilește în funcție de regulile generale 1 și 6 pentru interpretarea Nomenclaturii combinate, de nota 3 la secțiunea XVI, precum și de textul codurilor NC 8543, 8543 70 și 8543 70 90.
                  Deoarece aparatul este conceput pentru a îndeplini două funcții alternative (funcția de redare și funcția de editare/mixare a sunetului), el trebuie clasificat, în baza notei 3 la secțiunea XVI, după funcția principală care caracterizează ansamblul.
                  Având în vedere caracteristicile sale obiective, și anume caracteristicile tehnice pentru editarea și mixarea sunetului, posibilitatea mixării fișierelor audio provenite din diferite surse, designul și modul în care este conceput aparatul, funcția de editare/mixare a sunetului este funcția sa principală. În consecință, clasificarea la poziția 8519 este exclusă.
                  Prin urmare, aparatul trebuie clasificat la codul NC 8543 70 90, drept alte mașini și aparate electrice cu funcție proprie, nedenumite și necuprinse în altă parte în capitolul 85.